“Ek voel teleurgesteld. Ek wil altyd besig wees, aktief wees, en het ’n paar lekker storielyne wat voorlê,” vertel die 7de Laan-ster aan Huisgenoot.
“Al die ander het negatief getoets. Lyk my die noodlot het bepaal ek moet die siekte kry,” sê die akteur.
Teen Vrydag, op sy derde dag in isolasie, het hy ’n krapperige bors en ’n ligte hoes gehad, maar dit is die koors wat hy ondervind het wat hom teen die mure uitgedryf het.
Die akteur bly tans in Pretoria saam met sy meisie, Marulet Venter, wat as ’n sosialemediabestuurder by ’n haarprodukmaatskappy werk. Deànré en Marulet is al byna vyf jaar lank 'n paartjie.
“Ons het streng maatreëls om spesifiek dit te onderhou, en ook om te sorg produksie word nie tot ’n halt gedwing nie,” sê hy.
“By 7de Laan het ek rêrig besonderse storielyne wat voorlê. Ek hoop ook om elke dag beter werk te lewer vir die kyker,” sê hy.